Slim ID-kaarte reeds vir sommiges beskikbaar‘n Voorbeeld van die nuwe slim ID-kaarte “Die uitrol van die slim ID-kaarte aan alle Suid-Afrikaners wat daarvoor in aanmerking kom sal ŉ paar jaar neem en die departement doen ŉ beroep op die publiek om geduldig te wees,” het Ronnie Mamoepa, woordvoerder van die departement, gesê. Mamoepa sê eerste aansoekers wat ouer as 16 jaar is, kan van Februarie af vir die slim ID-kaarte aansoek doen. Pensioenarisse ouer as 60 jaar en wat in Januarie en Februarie gebore is, kan ook nou aansoek doen. Mamoepa sê pensioenarisse ouer as 60 jaar kan van Maart af aansoek doen in hul geboortemaand. Volgens Mamoepa sal dit sowat ses of sewe jaar neem om die groen identiteitsboekies uit te faseer. Altech Card Solutions, ŉ Suid-Afrikaanse maatskappy, is die R40 miljoen-tender toegeken om die staatsdrukker met die masjiene vir die vervaardiging van die ID-kaarte te voorsien.